**Tööleht “Kuidas hoiduda kiusamisest sotsiaalmeedia suurlinnas?”**

Sotsiaalmeedia on hoolimata platvormide poolt seatud vanusepiirangutest siiski väga oluliseks suhtluskeskkonnaks juba algklassi lastele. Selles e-tunnis uurime koos Kiusamisvaba Kooli sisujuhi Kristiina Treialiga lähemalt, mis on küberkiusamine ning mida igaüks saab teha, et sellest hoiduda. Näiteks, kuidas võiks meid aidata vanaema reegel. Ja mida teha, kui siiski kohtame küberkiusamist.

**Kasuta töölehte nii:**

* enne otseülekannet vii ennast teema lainele;
* otseülekande ajal küsi esinejalt küsimusi;
* pärast otseülekannet lahenda ülesanded.

**ENNE OTSEÜLEKANNET**

Mõtle järgmistele küsimustele:

* Kas sul on nutiseade, millega vahel endast või teistest pilte teha?
* Kas tegutsed sotsiaalmeedias - kas sul on mõnes neist konto, kas postitad kommentaare?
* Kas postitad vahel pilte endast või teistest inimestest sotsiaalmeediasse?
* Kas oled sotsiaalmeedias kokku puutunud kellelegi (sh sulle endale) kahju tegevate postitustega?

Kui vastad “Jah” juba ühele küsimusele, on järgnev külalistund just sulle.

**OTSEÜLEKANDE AJAL KÜSI KÜSIMUSI**

Et saada vastuseid enda jaoks olulistele küsimustele, saad otseülekande ajal esinejale küsimusi esitada.

Selleks ütle oma küsimus õpetajale, kes selle esinejale edastab. Seejärel lahenda ülesanded.

**PÄRAST OTSEÜLEKANNET LAHENDA ÜLESANDED**

Õpetaja tutvustab klassile paari juhtumit ja juhendab, kuidas neid uurima asuda.

Uuri juhtumit ja otsusta:

1. Kas siin on tegemist küberkiusamisega?
2. Kui jah, mida võiks teha selle peatamiseks?
3. Kuidas seda juhtumit oleks aidanud ära hoida vanaema reegel?

**Soovitused:**

**KÜBERKIUSAMISE JA SELLE PEATAMISE KOHTA LEIAB LISA:**

Küberkiusamise ja selle vastu abi saamise info noortele, lapsevanematele ja õpetajatele: [Suurim julgus](https://suurimjulgus.ee/), [Küberkiusamine (politsei.ee)](https://www2.politsei.ee/et/nouanded/noorele/kuberkiusamine/)

Küberruumis turvalisest käitumisest: [Targalt Internetis -](https://www.targaltinternetis.ee/)

Kiusamisest ja selle vastu astumisest üldisemalt: [Abiks õpilasele - Kiusamisvaba Kool](https://kiusamisvaba.ee/kiusamine-ja-abi/abiks-opilasele/)

**Kui tunned, et sul on mure ja vajad abi, siis võid võtta ühendust:**

* LASTEABITELEFON 116111
* [WWW.LASTEABI.EE](http://www.lasteabi.ee/)
* [Veebipolitsei](https://www.politsei.ee/et/veebipolitseinikud)
* [www.peaasi.ee](http://www.peaasi.ee) nõustamine
* [www.palunabi.ee](https://www.palunabi.ee/et) ohvriabi chat